Nariadenie Komisie (ES) č. 1707/2003
z 26. septembra 2003
stanovujúce koeficienty uplatniteľné na obilniny vyvážané vo forme škótskej whisky za obdobie 2003/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnom organizovaní trhu s obilninami [1], naposledy zmenené a doplnené nariadením (ES) č. 1104/2003 [2],
so zreteľom na nariadenie Komisie (EHS) č. 2825/93 z 15. októbra 1993, ktoré ustanovuje určité podrobné pravidlá na uplatnenie nariadenia Rady (EHS) č. 1766/92 týkajúce sa stanovenia a udeľovania prispôsobených peňažných náhrad vzhľadom na obilniny vyvážané vo forme určitých destilátov [3], naposledy zmenené a doplnené nariadením (ES) č. 1633/2000 [4], najmä na jeho článok 5,
keďže:
(1) Článok 4 ods. 1 nariadenia (ES) č. 2825/93 ustanovuje, že množstvá obilnín oprávnených na peňažnú náhradu majú byť množstvami, ktoré sú umiestnené pod kontrolu, destilované, vážené koeficientom, ktorý sa má na každý rok stanoviť pre daný členský štát. Tento koeficient vyjadruje, vzhľadom na zmeny, ktoré nastali v týchto množstvách počas rokov, ktoré zodpovedajú obdobiu dozrievania daného alkoholického nápoja, pomer medzi vyvezenými celkovými množstvami a celkovými množstvami daného alkoholického nápoja umiestnenými na trh. Vzhľadom na informáciu poskytnutú Spojeným kráľovstvom na obdobie od 1. januára do 31. decembra 2002, priemerný čas dozrievania v roku 2002 bol v prípade škótskej whisky sedem rokov. Mali by sa stanoviť koeficienty na obdobie od 1. októbra 2003 do 30. septembra 2004.
(2) Článok 10 protokolu 3 k dohode o Európskom hospodárskom priestore [5] zamedzuje poskytnutie peňažných náhrad vzhľadom na vývozy do Lichtenštajnska, na Island a do Nórska. Okrem toho Komisia uzavrela s určitými tretími krajinami dohody o zákaze vývozných náhrad. V súlade s článkom 7 ods. 2 nariadenia (EHS) č. 2852/93 by sa to malo brať do úvahy pri výpočte koeficientov na obdobie 2003/2004.
(3) Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Na obdobie 1. októbra 2003 do 30. septembra 2004 budú koeficienty stanovené v článku 4 nariadenia (EHS) 2825/93 vzťahujúce sa na obilniny používané v Spojenom kráľovstve na výrobu škótskej whisky také, ako je uvedené v prílohe.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať od 1. októbra 2003.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. septembra 2003